《三井》
宋代·陈著

两崖削铁上擎空，下有灵潭与井同。
龙出世时磐石透，水无底井洞天通。
余波喷作雷霆怒，大旱腾为霖雨功。
兄弟相携看奇迹，脚跟牢立嶮巇中。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。